ಆಸ್ಟ್ರೇಲಿಯಾ ತಂಡವು ಭಾರತದ ಪ್ರವಾಸ ಕೈಗೊಂಡಾಗ, ಬ್ರೆಟ್‌ ಲೀಯವರಿಗೆ ಜಠರದ ವೈರಸ್‌ ಸೋಂಕು ತಗುಲಿ, ಸರಣಿಯುದ್ದಕ್ಕೂ ಅವರು ತಮ್ಮ ಉತ್ತಮ ಲಯವನ್ನು ಕಂಡುಕೊಳ್ಳಲು ವಿಫಲರಾದರು. ನ್ಯೂಜಿಲೆಂಡ್‌ ವಿರುದ್ಧ ಎರಡು ಟೆಸ್ಟ್‌ಗಳ ಸರಣಿ ಆಡಲು ತಂಡವು ಆಸ್ಟ್ರೇಲಿಯಕ್ಕೆ ಹಿಂತಿರುಗಿದಾಗ, ಬ್ರೆಟ್ ಲೀ ತಮ್ಮ ಅತ್ಯುತ್ತಮ ಲಯದ ಮಿನುಗು ನೋಟವನ್ನು ತೋರಿಸಿದರು. ಆದರೆ, ಬ್ರೆಟ್‌ ಲೀ ತಮ್ಮ ಬೌಲಿಂಗ್ ವೇಗವನ್ನು ಕಡಿತಗೊಳಿಸಿದ್ದು ಸ್ಪಷ್ಟವಾಗಿತ್ತು. ದಕ್ಷಿಣ ಆಫ್ರಿಕಾದ ವಿರುದ್ದದ ಸರಣಿಯಲ್ಲಿ ಅವರು ಎರಡು ಟೆಸ್ಟ್‌ಗಳಲ್ಲಿ ಲಯ ಕಂಡುಕೊಳ್ಳಲು ಸಾಕಷ್ಟು ಹೋರಾಡಬೇಕಾಯಿತು. ಈ ಸರಣಿಯಲ್ಲಿ ಆಸ್ಟ್ರೇಲಿಯಾ 1-2 ಅಂತರದಿಂದ ಸೋತಿತು. ಬ್ರೆಟ್‌ ಲೀಯವರ ಹಿಮ್ಮಡಿಯ ಗಂಟಿನ ಗಾಯ ಪುನಃ ಉಲ್ಬಣ ಮತ್ತು ಸರಣಿಯಲ್ಲಿ ಅವರಿಗೆ ಒತ್ತಡದ ಮೂಳೆಬಿರಿತ(ಎರಡೂ ಎಡ ಪಾದದಲ್ಲಿ)ದಿಂದ ಬಹುಶಃ ಆಸ್ಟ್ರೇಲಿಯ ಸೋತಿರಬಹುದು. 26 ಡಿಸೆಂಬರ್‌ 2008ರಂದು ಮೆಲ್ಬರ್ನ್‌ನಲ್ಲಿ ಆರಂಭಗೊಂಡ ಬಾಕ್ಸಿಂಗ್‌ ಡೇ ಟೆಸ್ಟ್‌ ಪಂದ್ಯದಲ್ಲಿ ಈ ಮೂಳೆಬಿರಿತವು ಸಂಪೂರ್ಣವಾಗಿ ಉಲ್ಬಣಿಸಿತು. ಅವರ ಹಿಮ್ಮಡಿಯ ಗಂಟಿನ ಮತ್ತು ಪಾದದ ಶಸ್ತ್ರಚಿಕಿತ್ಸೆ ನಡೆದು ಹತ್ತು ವಾರಗಳ ಕಾಲ ಆಟದಿಂದ ಹೊರಗುಳಿಯಬೇಕಾಯಿತು.